เมื่อเจ้าของที่ดินแสดงเจตนาไม่ให้ใช้ทางภาระจำยอม ผู้ใช้ทางภาระจำยอมจะต้องทำอย่างไร
เมื่อถูกกีดขวางทางภาระจำยอม ต้องทำอย่างไร             ทางภาระจำยอม คือ การใช้ทางเพื่อออกสู่ทางสาธารณะ แม้มีทางออกอื่นที่สามารถออกสู่ทางสาธารณะได้แล้วก็ตาม อาจเป็นการได้ทางภาระจำยอมมาโดยนิติกรรมโดยการจดทะเบียนทางภาระจำยอมกับพนักงานเจ้าหน้าที่ หรือได้มาโดยผลของกฎหมายโดยการครอบครองปรปักษ์เกิน 10 ปี             ถ้ามีการได้ทางภาระจำยอมมาโดยนิติกรรมโดยการจดทะเบียนทางภาระจำยอมกับพนักงานเจ้าหน้าที่ แล้วต่อมาปรากฏว่า เจ้าของที่ดินที่มีการให้ทางภาระจำยอมได้แสดงเจตนาไม่ให้ใช้ทางภาระจำยอมเช่น ปิดทางภาระจำยอม , นำสิ่งของตั้งกีดขวางทางภาระจำยอม หรือกีดกันไม่ให้ใช้ทางภาระจำยอมได้อีก หรือวิธีอื่นใด โดยอ้างว่าไม่มีการใช้ทางภาระจำยอมกันแล้ว มีการใช้ทางอื่นออกสู่ทางสาธารณะแล้ว หรือกรณีอื่นๆ แล้วสามยทรัพย์หรือผู้ที่ใช้ทางภาระจำยอมจะทำอย่างไร หรือ ถ้ามีการใช้ทางติดต่อมาเป็นเวลาเกิน 10 ปี            ถ้ามีการใช้ทางติดต่อมาเป็นเวลาเกิน 10 ปี แล้วปรากฏว่าเจ้าของที่ดิน ไม่ต้องการให้ใช้ทางอีกต่อไป ไม่ว่าจะเป็นการปิดกั้นทาง นำสิ่งของตั้งกีดขวางทาง หรือกีดกันไม่ให้ใช้ทาง ไม่ว่าจะวิธีใดก็ตาม ทำให้ผู้ใช้ทางไม่สามารถใช้ทางได้ตามปกติ ผู้ใช้ทางต้องฟ้องต่อศาล เพื่อให้ศาลมีคำสั่งให้ทางดังกล่าวเป็นทางภาระจำยอมโดยผลของกฎหมาย และหากว่าผู้ใช้ทางได้ใช้ทางภาระจำยอมโดยนำคำพิพากษาไปจดทะเบียนต่อพนักงานเจ้าหน้าที่แล้ว เจ้าของที่ดินที่มีการให้ใช้ทางภาระจำยอมมีการกีดขวางทางภาระจำยอมอีก สามารถนำคำพิพากษามาบังคับดำเนินคดีต่อได้ ตามประมวลกฎหมายแพ่งและพาณิชย์ มาตรา 1390           ตามประมวลกฎหมายแพ่งและพาณิชย์ มาตรา 1390 ท่านมิให้เจ้าของภารยทรัพย์ประกอบกรรมใดๆ อันจะเป็นเหตุให้ประโยชน์แห่งภาระจำยอมลดไป หรือเสื่อมความความสะดวก          กล่าวคือ เมื่อได้มีการจดทะเบียนการใช้ทางภาระจำยอมมาแล้ว ห้ามมิให้เจ้าของภารยทรัพย์(เจ้าของที่ดิน)ประกอบกรรมใดๆอันเป็นเหตุให้ประโยชน์แห่งภาระจำยอมลดลดไป หรือเสื่อมไป เช่น ถ้ามีการให้ทางภาระจำยอมเป็นทางเดิน ก็ไม่ควรนำสิ่งของมากีดขวางทางเดิน หรือปิดกั้นการใช้ทาง หรือให้ใช้ทางภาระจำยอมเป็นทางเดินรถ ก็ไม่ควรปิดกั้นทาง ตั้งสิ่งของกีดขวางทาง หรือตั้งร้านค้าแผงลอย หรือถ้ามีการให้ใช้ทางภาระจำยอมเป็นทางเดินน้ำ ทางเดินไฟฟ้า ก็ไม่ควรไปรื้อ หรือปิดกั้นไม่ให้ผู้ใช้ทาง หรือเจ้าหน้าที่ ที่มาดูมิเตอร์ไม่สามารถเข้าดูโดยสะดวกได้ หรือในบางกรณีมีการต่อเติมซ่อมแซมบ้าน ได้มีการตั้งสิ่งของชั่วคราวที่ทางภาระจำยอมแล้วเมื่อก่อสร้างเสร็จก็ไม่ยอมขนย้าย และไม่อนุญาตให้เรามาหยิบจับขนย้ายโดยพลการได้เพราะไม่ต้องการให้เราใช้ทาง เป็นต้น กรณีที่ยกตัวอย่างมาข้างต้น เป็นสิ่งที่เจ้าของที่ดินไม่ควรกระทำเมื่อทางภาระจำยอมยังไม่เลิกกัน เพราะถ้าหากเจอเหตุการณ์ดังกล่าวแล้วตกลงกันไม่ได้ ผู้ใช้ทางไม่ควรไปเคลื่อนย้ายเองหรือกระทำการเอง ให้ปรึกษาทนายเตรียมฟ้องศาล เพื่อให้มีการเปิดใช้ทางภาระจำยอมชั่วคราวก่อนศาลพิพากษาตามแต่กรณี จนกว่าศาลจะพิพากษา เพื่อให้ศาลพิพากษาตัดสินให้เจ้าของที่ดินไม่กระทำการกีดขวางทางภาระจำยอมอีกและให้ขนย้ายสิ่งของหรือรื้อออกให้ทางอยู่ในสภาพเดิม เป็นต้น           ในขณะเดียวกันถ้าผู้ใช้ทางไม่ได้ใช้ทางภายใน 10 ปีจริง เจ้าของที่ดินพิสูจน์ได้ เมื่อเจ้าของที่ดินฟ้องศาล ศาลอาจสั่งเพิกถอนทางภาระจำยอม ตามมาตรา 1399 ได้ตามแต่กรณี  อ่านบทความเพิ่มเติม คดีที่ดิน คลิก! คลิก! ติดต่อ ปรึกษาทนายคดีที่ดินหรือ จ้างทนายคดีที่ดิน คลิก! คลิก! คลิก!
กรณีเจ้าของที่ดินแสดงเจตนาไม่ให้ใช้ทางภาระจำยอม ผู้ใช้ทางภาระจำยอมมีแนวทางปฏิบัติ ดังนี้

1. เจรจาไกล่เกลี่ย:
-  เบื้องต้น ผู้ใช้ทางภาระจำยอมควรพยายามเจรจาไกล่เกลี่ยกับเจ้าของที่ดินเพื่อหาข้อยุติร่วมกัน
-  โดยอธิบายถึงความเดือดร้อนและผลกระทบที่เกดขึ้นจากการถูกกีดขวางทางภาระจำยอม
-  ทั้งนี้ การเจรจาควรเป็นไปด้วยความสุภาพและใจเย็น พยายามหาทางออกที่ทั้งสองฝ่ายยอมรับได้
-  หากการเจรจาสำเร็จ จะช่วยลดปัญหาความยุ่งยากและค่าใช้จ่ายที่อาจเกิดขึ้นในอนาคต

2. ยื่นคำร้องต่อศาล:
กรณีที่ไม่สามารถเจรจาไกล่เกลี่ยตกลงกันได้ ผู้ใช้ทางภาระจำยอมมีสิทธิ์ยื่นคำร้องต่อศาล  เพื่อขอให้ศาลมีคำสั่งคุ้มครองสิทธิ์ 
2.1  โดยต้องเตรียมเอกสารหลักฐานที่เกี่ยวข้อง เช่น
-  โฉนดที่ดิน หลักฐานการจดทะเบียนภาระจำยอม หลักฐานการใช้ทางภาระจำยอม
-  รูปถ่ายหรือคลิปวิดีโอที่แสดงถึงการกีดขวางทางภาระจำยอม
2.2  ศาลมีอำนาจพิจารณาคำร้องและมีคำสั่งได้หลายกรณี เช่น:
-  สั่งห้ามเจ้าของที่ดินมิให้กีดขวางทางภาระจำยอม: เป็นการสั่งให้เจ้าของที่ดินหยุดกีดขวางทาง ผู้ใช้ทางภาระจำยอมสามารถใช้ทางได้ตามปกติ
-  สั่งให้เจ้าของที่ดินรื้อถอนสิ่งกีดขวาง: เป็นการสั่งให้เจ้าของที่ดินรื้อถอนสิ่งของ หรือสิ่งกีดขวางที่ตั้งไว้บนทางภาระจำยอม
-  สั่งให้เจ้าของที่ดินชดใช้ค่าเสียหาย: เป็นการสั่งให้เจ้าของที่ดินชดใช้ค่าเสียหาย ที่เกิดขึ้นจากการกีดขวางทางภาระจำยอมแก่ผู้ใช้ทาง

3. ฟ้องคดีเพื่อขอเลิกภาระจำยอม:
-  ในกรณีที่เจ้าของที่ดินกีดขวางทางภาระจำยอมเป็นเวลานาน  
-  หรือผู้ใช้ทางภาระจำยอมไม่ได้ใช้ทางเป็นเวลานาน
-  เจ้าของที่ดินมีสิทธิ์ฟ้องคดีต่อศาลเพื่อขอเลิกภาระจำยอม
กรณีที่ศาลอาจพิจารณาเลิกภาระจำยอม เช่น:
3.1  เจ้าของที่ดินกีดขวางทางภาระจำยอมเป็นเวลานานติดต่อกัน: ตามประมวลกฎหมายแพ่งและพาณิชย์ มาตรา 1400 กำหนดไว้ว่า ภาระจำยอมสิ้นสุดลง เมื่อเจ้าของที่ดินภารยทรัพย์ กีดขวางมิให้ใช้ทางเป็นเวลานานติดต่อกันครบ 1 ปี
3.2  ผู้ใช้ทางภาระจำยอมไม่ได้ใช้ทางเป็นเวลานานติดต่อกัน: ตามประมวลกฎหมายแพ่งและพาณิชย์ มาตรา 1399 กำหนดไว้ว่า ภาระจำยอมสิ้นสุดลง เมื่อผู้ใช้ทางภาระจำยอมไม่ได้ใช้ทางเป็นเวลานานติดต่อกันครบ 10 ปี

4. ปรึกษาทนายความ:
-  ผู้ใช้ทางภาระจำยอมควรปรึกษาทนายความที่มีความเชี่ยวชาญด้านคดีที่ดิน เพื่อรับคำแนะนำและแนวทางการดำเนินการที่ถูกต้อง
-  ทนายความจะช่วยวิเคราะห์ข้อเท็จจริงและหลักฐาน เพื่อหาแนวทางแก้ไขปัญหาที่เหมาะสมที่สุด
และช่วยดำเนินการทางกฎหมายแทนผู้ใช้ทางภาระจำยอม
40.กฎหมายทรัพย์สิน-กรรมสิทธิ์-ทรัพย์อิงสิทธิ,3.ประมวลกฎหมายแพ่งและพาณิชย์